Не се препоръчва използването на матрак втора употреба. Причината е здравословна – матракът вече използван от друго дете се е оформил по неговата физика. Това може да доведе до анатомични проблеми за Вашето дете . Допълнително има и хигиенни съображения относно използването на матраци втора употреба. В старите матраци има натрупан домашен прах, акари и дори и плесени . Това са предпоставки за отключване на алергии при децата. Ако все пак решите да използвате матрак втора употреба се уверете, че сте го изпрали и от двете страни много добре . След това го оставете да изсъхне на открито.  Матракът трябва да е напълно сух, преди да се използва отново. По възможност го оставете на слънце , за да се напече много добре от двете страни. Слънцето и UV лъчите работят антибактериално.